
TAE morbo, qui apud Graecos 
ITacvgrixosappellatur ſcribo, Ra- 
rg non quidem in plagis noſtris apud 
mortales verſatur hic morbus; ſed 
quandocunque adoritur, ſignis tam 
diris ſtipatur, et faciem adeo horren- 
dam inducit, ut jure medici curam et 
attentionem ſibi ſemper vindicet. 
Non equidem me aliquid rnovi de 
hoc malo prolaturum, exiſtimare au- 
deo: ſed varia ſaepe conſpexi ſladia 
ejus, et auxilia omnia, quae ars mul- 
torum valde ſolertium, aut caſus for- 
tuito objecit, tentavi. Hacc in caula 
A | 

ſunt cur hunc morbum ſeligere exop- 
taverim. 

Omnia fere organa humani corpo- 
ris, ob quarundam cauſarum actio- 
onem ad inflammationem prona ſunt. 
Autem facillime percipi poteſt, pul- 
mones eorumque mem branas propter 
fabricam, et propter ſitum ſibi propri- 
um, multo magis quam alia organa 
ut afficiantur eſſe aptiores. Muneribus 
maximi momenti fuaguntur et ſanitas 


eorum ad valitudinem commodam con- 


ſer vandam omnino neceſſaria. Debiles, 
contra aliterve male affecti,, morbis 
graviſſimis fundamenta jaciunt; ad quo- 
rum naturam inveſtigandam animos 
ſuos quam maxime adjungere omni- 
um medicorum eſt, qui generis humani 
ſaluti rite conſulere cupiunt. 

Iii cenſuerunt pleuram eſſe ſedem, 
fere omnium thoracis morborum in- 
flammatoriorum. Alli, contra ſubſtan- 

tiam pulmonum ſedem inflammattonis; 
de qua nunc agitur, praecipue pleu- 
ram latiore ſenſu, occupat; id eſt, non 
ſolum ut thoracis parietes intus conte- 
gentem, ſed ut mediaſtinum componen- 
tem, et diaphragma ſuperius, pericar- 
dium exterius, ſummos circumcirca 
pulmones obducentem! cujus pars ali- 
qua ita inflammatur, ut ad alias in- 
flammatio perferatur, et toti mem- 
branae affectionem morboſam commu- 
nicet: vel, ut Boerhaavius vere mag- 
nus ait, : Nulla eſt pars integumen- 
« torum interni thoracis, quam non 
* aggreditur: tota ergo pleura,” to- 
« tumque mediaſtinum, hinc ante- 
„ rior, poſterior, dextra, ſiniſtra, ſu- 
* perior, inferior, cxterior, profun- 
* dior pars aeque obſidetur hoc ma- 


4 lo: ſed imprimis latera.“ 


Hiſce praemiſſis, ordine rem ſolito 


praeſcripto, nunc dicere progredior. 
A » 


mo wc. 

Pauca autem prius de inflammatione 
in genere, dicenda putamus. 

Cum pars laborare dicitur inflam- 
matione, ca, tumore, rubore, calore, 
et dolore magis minuſve acuto, affi- 


citur. Hacc omnia partes aeque ex- 


ternas ac internas invadunt, et ſecun- 
dum locum affectum morbus nomini- 
bus diverſis dignoſeitur: ſi cere- 
brum Phrenitis: ſi oculum, Ophthal- 
mia: ſi hepar Hepatitis; ſi renes, 
Nephritis appellatur. 

Inflammatio extcrnam partem affi- 
ciens, a rubore et ſenſu pulſationis 
incipere ſolet: ſi ſymtomata gravia, 
febris adeſt, ſanguis miſſus, crulta co- 
riacea obductus, prac ſe novam form- 
am fert. Experimenta clariſſimi Hew- 
ſon clare demon ſtrant multa lym- 
phae coagulab:lis ſeparationem impe- 
dire poſſe, ideoque nonnunquam, 
cruſta abſente iuſlammationem adclle; 

et vice verſa, ut videmus in variis ex- 
emplis morborum, cruſta praeſente, 
inflammationem veram abeſſe. Cer- 
te igitur hoc non pro ſigno haberi 
debet. 

Judicamus partem internam occu- 
pare inflammationem, fi, cum dolore 
et febre functiones partium non, uti 
debent, peraguntur. 


DE CAUSA PROXIMA INFLAMMA- 
| TIONIS. 
Cauſa morborum proxima medicis 
optimis ſagaciſſimisque, quos ſecula 
videre recentiora, argumentum diſpu- 
tationis diu praebuit, diuque forſitan 
praebebit: nam adhuc ſub judice lis 
eſt. Cuuſa proxima,” ut definiunt 
ſcriptores medici, eſt illa, quae prae- 
. ſens, morbum facit, ſublata tollit; 
*. mutata mutat,” et quoniam morbus 


4 DE PLEURITIDE, 


non eſt unus et ſimplex eventus vel mu- 
tatio, qualem in rebus inanimatis, con- 
templari ſole mus. et effectum vocare; 
ſed ſeries ſaepe longa talium eventuum 
vel mutationum; quarum aliae aliis 
cauſae videntur eſſe; probabile eſt, 
rem adco eſſe confuſam, ut intelligi 
nequeat, Hine aliae theoriae alias, 
ut © unda impellitur unda, invi- 
cem exceperunt, et, ut umbrae fugaces, 
evanuerunt. Nox illa horrenda, quae 
alis fuſcis medicinam olim circum vo- 


lavit, haud quaquam adhrc penitus de- 


pulſa videtur. Namque dum ratio mor- 
bis nonnullis lumen ſuum, diu fruſtra 
exoptatum, tandem affudit, ahi tene- 


bris noctis acque concubiae atris ad» 


huc involuti manent. Morbus ta- 
men, de quo nunc agitur, evidentem 
et cauſam manifeſtam habere videtur: 
et opinio corum eſt optima, qui cau- 
ſam proximam hujuſce, aeque ac fere 

omnium morborum, vaſis in extre- 
mis ſuperficiei corporis, ſeu ſpaſmo, 
ſeu debilitatc ortam, poſuerunt. 


DE CAUSIS REMO TIS. 


Cauſas inflammationis remotas, ad 
quinque diverſa capita retulit Cullenus 
Illuſtris; et ſub his omnes fortaſſe 
comprehendi videntur. 

Primo. Ad ſtimulantia corpori ad- 
mota. 

Secundo. Ad violentiam externam. 

Tertio. Ad extranca in qualibet 
corporis parte inhaerentia. 

Quarto. Ad certum gradum frigoris, 

Quinto. Ad impetum ſanguinis ad 
partem ſingularem auctum. 

Haec junctim vel dis junctim, ad 
cauſam proximam generandam, max- 
imè accommodata videntur. 

DE FINIBUS INFLAMMATIONIS 
p 


Inflammatio variis quatuormodis fi- 


niri conſuevit. 

Primo. Reſolutione. 

Secundo. Suppuratione. 

Tertio. Gangraena. 

Quarto. Schirro. De natura ſingu- 
lorum perpauca dicemus. 

Reſolutione finiri dicitur inflamma- 
tio, quum morbus ſtatu et textura par- 


tis laborantis integris manentibus ſol- 


vitur. Hoc autem fieri poteſt ea lege, ut 
ſpaſmus vel debilitas primaria et con- 
geſtio mitis ſint: id eſt, cum impetus 


ſanguinis congeſtionem, ſpaſmum vel 
debilitatem antecedentem ſuperare, va- 
ſaque partis laborantis dilatare valuit. 
Reſolutio peragitur quoque, fi Dia- 
theſis phlogiſtica evacuatione ſangui- 


nis quanquam e remota corporis parte, 
tollatur. 


' DE PLEURTrmE. g 


Suppuratione conſuet inflammatio 
finiri, cum ſymptomata magnae excitati- 
onis ſine reſolutionis ſignis, per lon- 
gum tempus extiterunt. Impetus ſan- 
guinis adauctus, in parte morbida, vaſ- 
cula exhalantia adeo dilatat, ut mag- 
nam copiam ſeri ſanguinis, et nonun- 
quam partem totius maſſae effundant in- 
tegram. Liquor effuſus in fluidum 
albidum, quod pus appellamus mu- 
tatur. | 

Gangraena inflammatio dicitur fi- 
niri, cum materia in telam celluloſam 
effuſa, fermentatione putrida vitiatur. 


Debilitas ſumma, frigus extremorum, ma- 


teries ichoroſa atra et foetida, talem ſta- 
tum notant. Gangraena vel ſphacelus, 
(nam gradu ſolummodo differunt, gan- 
graena incipientem putrefactionem, ſpha- 
celo jam factam dec larante, ) eſſectus in- 
flammationis tantum videntur, cum ſig- 
na vehementiſſima ſunt, vel cum pars 
laborans nimiam ſenlibilitatem habet. 
B 

Actio vaſorum immodica, in utroque 
caſu extremum gradum debilitatis facit 
totius corporis aeque ac partium labo- 
rantium. Exinde humor effuſus, ad 
ruendum in fermentationem putridam 
proclivis videtur. Ignoramus tamen 
quomodo mutatio talis fieri poſſit. 

Prout denique gradus excitationis 
variat; an a ſignis vehementiſhmis, 
an a nimia ſenſilitate oriatur, eadem 
pars reſolutionem, ſuppurationem vel 
gangraenam, ſeu ſphacelum praebere 
poteſt. 

Schirro finiri inflammatio conſu- 
et: praecipue cum glandula eſt ſedes 
morbi, et tunc ſchirrus primarius, in- 
flammatio ut plurimum ſecundaria. 
Sed nonnunquam finis eſt inflamatio- 
nis inaliis partibus corporis;dum nem- 
pe partis laborantis morbus reſolutione 
neque ſolvitur, neque per ſputa expel- 
litur materies effuſa, ſed manet in vaſis 


— 

infarcta, et cum illis in tumorem cal- 
loſum concreſcit. 

Inflammatio pulmonum praeſertim, 
eorumque membranarum ſaepe finitur 
per rupturam vaſorum ſanguinem ru- 

brum vehentium. Efſuſio ſanguinis 
ipſius, vaſa pulmonalia et bronchialia 
comprimendo,et hoc modo circuitum 
fluidorum impediendo, aegrotum fuf- 

focat mortemque inducit. 
His de inflammatione in genere 
praemiſſis, nunc ad rem propriam 

tranſcundum,. 


DEFINITIO. 


Quanquam varia loco affectio in- 

terna fit, ſciri tamen morbus, et ab a- 

liis omnibus diſtingui his ſignis poteſt. 

Pneumonia (Pleuritis) pulſu duro; 

„dolore, plerumque lateris, pungente, 

i ſub inſpiratione praeſertim aucto: 
B 2 

& decubitu in latus moleſto; tuſſi do- 
« lentiſſima, initio ſicca, poſtea humi- 
„% da, ſaepe cruenta.” 

Haec definitio Culleni Noſologi illi- 
us accuratiſſimi, omnia morbi phae- 
nomena praecipueenunciat: ſed fortaſ- 
ſe haud ſupervacaneum eſt, exiguam 


partem definitionis Illuſt. Boerhaavii 


adjungere: ſcil. reſpiratio, immota 
* thorace, maxime ope abdominis fit: 
* tuſſi fere perpetua, dolorem mag- 
« num inferente, hinc ſuffocata.” 
Sed uti hiſtoriam morbi pleniorem 
tradamus, neceſſarium videtur, 


SY MPTOMATUM NARRATIO, 


Hujus morbi ſymptomata tam va- 
ria atque inſtabilia, ut omnia nequa- 
quam recenſeri poſſint: nec neceſſari- 
um; ſed praecipua tantum vel frequen- 
tiora, ut potero, ſunumatim attingam. 

Fere in omnibus exemplis a rigore 
et horrore morbus incipere conſuet, et 
poſtea calore, inquietudine, anxietate et 
aliis pyrexiae ſignis comitatur, quoque 
dolore in aliqua thoracis parte. Hic pri- 
mo obtuſus eſt, ſed ictibus arteriarum 
valde acceleratis,acutus fit, et una parte 
circumſcribitur, unum vel alterum la- 
tus afficiens, vel dorſum ſternumve ; 
et nonnunquam, ut Illuſt. Pringle 
meminit, aliqua viſcera abdominalia 
affecta eſſe videntur. Interdum ſedem 
mutat; nunc unum, nunc alterum la- 
tus occupans, partem prius affectam 
plerumque ex toto liberans. Non raro 
aeger ſenſum ponderis potius quam do- 
loris habet; ſed hoc eſt magis ſymp- 
tomaperipneumoniae verae, quam pleu- 
ritidis, Tuſſis ſicca, ſed perſaepe humi- 
da et cruenta aegrotum vexat. Facies, 
oculi, fauces, et lingua rubeſcunt. Spi- 
ritus conſtanter, maxime inter trahen- 

dum, difficilis. Hoc ſignum, in latus 
affectum cubando, plerumque inten- 
ditur: ſed nonnunquam in hoc cubari 
non poteſt, interdum ſupinus jacet, et 
perſaepe erecto corpore ſedet. Haec 
ſymptomata ſub initium morbi, tuſſi 
ſicca, ſed verſus finem humida et ſaepe 
cruenta (ut definitio eximii Culleni no- 
tat) ſtipantur. 

Sputum colore et ſpiſſitudine vari- 
at; ſub initium coloris expers, vel 
haud ſanguine tingitur, ad extremum 
albidum, opacum, et interdum ſubvi- 
ride fit. Res ita ſeſe habet potiſſi- 
mum in regionibus ſeptentrionalibus; 


nam in plagis auſtralibus, per totius cur- 


ſam morbi, fla vum. Pulſus crebritatem 
fere perpetuam habent, modo validi, 
modo duri citique, et ſemper morbo 
progrediente, ſanguine detracto, pleni- 
ores evadunt. Interdum in regioni- 
bus pracſcrtim calidis, per decurſum 

morbi ictus arteriarum exiles, debiles et 
inaequales ſunt. Cum morbus gravis 
eſt, caput dolet, delirium accidit, et 
Syncope aeger corripitur, pulſus de- 
biles et intermittentes fiunt, et nunc 
effuſio ſanguinis mortem inducit. 

Hic morbus adultos potius invadit, 
quam juniores, mares quam faemi- 
nas, praeditoſque, ut Sydenhamus 
olim obſervavit, temperamento ſangui- 
neo. 

Pleuritis omni anni tempore naſci 
poteſt; ſed frequentior verno, ut Syden- 
hamus bene monuit. 

Haec autem ad pleuritidem conſtitu- 
endam haud neceſſaria. Pauca enim e- 
orum Pathognomonicanominantur, ea- 
que in definitione ſupra polita referun- - 
tur. Caetera abſentia vel pracſentia natu- 
ram morbi non mutant. 

Sunt alia ſymptomata, quae nonnun- 
quam hunc morbum comitari dicuntur; 

ſcilicet, Diarrhaea, Epiſtaxis, Eryſipelas. 
Multum dubito an haec quoque inter 
pleuritidis ſymptomata recenſeri debeant. 


DIAGNOSIS. 


Pleuritidem, ut ab auctoribus deſcri- 
'bitur, referunt Peripneumonia, Pleuri- 
tis Spuria. Hepatitis, Gaſtritis, Splen- 
itis, Carditis. | 

Non pauci medici pleuritidem a per- 
ipneumonia ſecerni non poſſe conten- 
dunt, et profecto res nonnunquam ultra 
ſolertiam hominis eſt. Quanquam pleu- 
_ ritisetperipneumonia ab iiſdem fere cau- 
ſis oriuntur, et quanquam iiſdem ſem- 
per remediis ſanantur: ſymptomata ta- 
men ſiquis morborum attentus conſi- 
derabit, is ſigna quibus diſtingui poſſint, 
ſaepe non deeſſe comperietur, 

Ita in pleuritide dolor punctionem 
evidentem habet, et inter ſpiritum duce- 

endum acutiſſime ſentitur: contra, peri- 
pneumonia dyſpnaca gravi degravante, 


ſub ſterno dolore, pulſu plerumque mol- 


li ſtipatur. In illa anxietas major, in hac 
dyſpnaca cum ſenſu ponderis: in pleuri- 
tide decubitus modo in latus dextrum,mo- 
do in ſiniſtrum magis moleſtus, quam in 
peripneumonia. Haec ad pleuritidem a 
peripneumonia plerumque ſecernendam 
fortaſſe ſufficient. | 

Pleuritis, a pleuritide ſpuria, vel 
pſcudopleuritide facile dignoſci poteſt. 
Tumor et rubor in parte externa plane 


nonunquam apparent. Spiritus parum 
difficilis. Difficultate reſpirandi modica 


ſine febre acuta comitatur pleurodyne. 
Tuſſis ſemper ſicca, et dolor acutiſſimus 
preſſura in partem externam facta. 

Si aeger hepatitide afficiatur, decubi- 
tus in latus ſiniſtrum moleſtus, in dex- 
trum facilis eſt; et tenſio dolens hypo- 
chondrii dextri, ſub coſtis ſpuriis ſenſu 
ar doris, tuſſi ſicca, faciei colore flave- 
ſcente, ſiti, andi exia, ſingultu, et vomi- 

tu ſtipatur. 

Ardor ventriculi, vomitio, anxietas, 
tenſio ad tactum dolens, pulſus debiles, 
et nonnunquam ſingultus ſocii gaſtriti- 
dis, differentiam pleuritidem inter et gaſ- 
tritidem notant. 

pleuritis et ſplenitis a ſe invicem pri- 
mo etiam intuitu diſtingui poſſunt. Nam- 
que in hac tumor in hy pochondrio ſi- 


niſtro eſt, lienis molem et figuram refe- 


rens aut locum ejus occupans, ſignaque 
multum preſſura augentur. 

In carditide, dolor in latere thora- 
cis ſiniſtro ſitus eſt, quem pulſus inter- 
mittentes, palpitatio cordis, ſyncope, 

uandoque etiam febris acuta, pulſus 
uri, et dolores pungentes ſequuntur. 

In latere dolorem quoque, qui pleuri- 
ticus eredi poſſit, vermes in inteſtinis ex- 
citant. A quo diſtinguendus ut.que in- 
conſtantia ſua, item pulſuum tenuitate 
ac inacqualitate, poſtremo Vermium 
ſupra aut infra rejectione videtur, 

Hiſce variis ſignis pleuritis ab aliis 
morbis facile dialogs; quibuſcum 
confundere ſolemus. 


CAUSAE REMO TAE 


Proxime aggrediendae ſunt. Quae, 
cum quidem homines ſunt, quos vix ulla 
noxae externae vis morbo adficiat, alii- 
que qui ex leviſſimis cauſis facilime in 
eum incidant, ideo hujus rei ratione ha- 
Lita, in ſeminia et cauſas occaſionales, 
ſeu poteſtates nocentes rite digerendae 
videntur. Seminium eſt interna condi- 
tio corporis, qua fit ut, oblata poteſta- 
te nocente, morbus incidat. Rurſus 
poteſtas nocens eſt externa vel aliena 
vis, quae, exiſtente intus ſeminio, idem 
efficit, Morbus igitur conjunctim utri- 
uſque et neutrius per ſc, opus eſt. 

SEMINIA. 


Omnes cauſas, quae mortales ad hunc 
morbum proclives reddunt, recenſere 
hujuſce opuſculi limites vix ſinunt. Igi- 
tur maxime inſignes tantum percurrere 
ſufficiat. Hae ſunt omnia, quae pro- 
clivitatem ad plenitudinem dare valent. 
Hujusmodſ ſunt firmorum ſimplicium 
denſitas rigiditaſque, vivorum tonus va- 
lidus, contractilitas et irritabilitas. Haec 
conditio corporis vel naturalis eſt vel 
conſuetudine acquiri poteſt. 

Naturale Seminium id eſt, quod in 
tem pcramento, aetate, aut ſcxu conſiſtit. 
Acquiſitum eſt id, quod a certis rebus, 
progrediente vita oritur. Quae res 


ſen iniorum cauſae rurſus dici queunt. 


Hae cauſae, ſeu ſeminia facientia 
ſunt frigus diuturnum, victus lautior, 
uſus cibi animalis nimis conditi, excre- 
tiones imminutacque ſecretiones, ſangui- 
nis perdendi confuetudo, evacuationes 

per ſetacea et fonticulos factae, exſicca- 
tac. Suppreſſio profluvii hacmorrhot- 
dales idem pracſtabit. Membrum am- 
putatum pro cauſa haberi poteſt, quia 
cireuitus ſanguinis circulo minore cir- 
cumſcribitur et igitur plenitudo ad ſpa- 
tium formatur. 

Temperamentuny inſuper ſanguine- 
um, quod, ut Gregory Eruditiſſimus 
in Conſpectu Med. Theor. teſtatur, 
«* prae aliis, ſanguinis nimiae abundan- 
* tiae et vehementi motui febribus, mor- 
biſque inflammationem habentibus im- | 
e primis obnoxium eſt.” Sic tempera- 
mento,” inquit Sydenhamus, “ ſanguineo 
« praedites, prae reliquis aggreditur, ſac- 
*« pe eiiam ruſticos et auro jam fractos 
„ membra labore.” Nec alienus ab is 
morbus est, qui duro atque inapuro vice 


tui, ſcilicet, fructibus leguminolis, car- 


nibus et piſcibus falitis fumo induratis 
potuique ſpirituoſiori, praeſertim vi- 
ni ſpiritui, plus juſto per tam 
aſſucti ſunt. Hujus modi “ fant ve- 

natores,“ ut Triller inquit, ** Milites, 
« olitores, ruſtici, curſores, aurigac, 
* cquiſones, et id genus ex ima cavea 
alli. | 

Quin etiam aetas ſexuſque homines 
opportuniores reddunt plcuritidi, Ju- 
venilis morbo maxime patet, quia ibi 
irritabilicas et tonus ſunt maxima, 

Cum haec in illis, qui aetate provec- 
ti ſunt, deſint, etiamque in illis, quibus 
multum actatis nondum acceſſerit, ſenec- 
tus et pueritia ei plerumque 1mmunes 
ſunt. Viri quoque multo magis, quam 
foeminae ad morbum proclives: forſitan 
quia hae fioris tam robuſtis tenſiſque non 


ſunt praeditae. Conditio fibraium 


huic adverſa, quae foeminis eſt, a vita 
ſedentaria, nimia quantitate liquorum 
debilitantium, ut Theae et Coffeae, o- 
ritur. Hacc irritabilitatem adaugent. et 
debilitatem procreant: qui ſlatus a na- 
tura morbi ex toto allenus. 

Sed {i focminae pleuritide corripian- 


tur, ut Truler meminit, multo magis 

diros effectus patientur, quam viri: quia 
cauſae fuerunt validiſſimae, quae pleuri- 
tidem in foemineo ſexu minus pracdiſpoli- 
to excitare potuerunt. 

Praetera conformatio ea, quae ſpati- 
um per quod ſanguis in pulmonibus 
tranſit, imminutum ponit,viam pleuritidi 
ſternit. Si thorax nimis anguſtus vel 
diſtortus fit, minus ſpatii quam neceſſa- 
rium, pulmones habebunt, Ideoque vaſa 
illis corumque membranis,. aliqua ex 
parte comprimentur, Rebus ita ſeſe ha- 
bentibus, ſi aliquid impetum ſanguinis ad 
pleuram adauget, congeſtio fiet, et in- 
flammatio. . 

Poltremo, priorum morborum efec- 
tus notandi. Hi ejusmodi ſunt, qui, 
aut telaxando, et ſic ut vaſa plus juſto ſan- 
guinis recipiant ctficiendo, aut liberum 

eorundem per quod is tranſire debet, 
| ſpatium coxrtando agunt. ; 

Prioris generis eſt Fleuritis ipſa, prius 
incidens: po'tericris ſunt ſchirtus et tur 

berculain {uperficic pulmonum, et deni- 
que quicquid vaſa comprimere poteſt. 


4 


CAUSAE OCCASIONALES: 


Omnia ca ad ſtimulantia et ſpaſinum 
vel debilitatem, a frigore proficiſcentem 
redigi poſſint. Frigus quidem an ſpaſ- 
mum an debilitatem ſuperficiet corporis 
inferat, plane vim ultime ſtimulantem 
exercet. Nam vaſorum diametris, dum 
eadem ſanguinis copia intus eſt, imminu- 
tis, is difficilius transfluit, ideoque vaſa 
diſtenduntur. Diſtenſio ſtimulat, excitat, 
Hac opcratione impetus ſanguinis cor 
verſus, majore vi quam naturale agitur. 
Cor part ratione excitatur et demum ce- 

rebrum ipſum. Eandem ob cauſam, quia 

aſorum et ipſius cordis actio a cerebro pen- 

0 et, frigus hoc incitandp illam auget. Fri- 

[| gus hoc modo longe frequentiflima tam 

| pleuritidis, quam reliquaram omnium 
| 

phlegmaſiarum, cauſa occaſionalis eſt. 

Plerumque efficaciſſime, poſt corpus 
calefactum, magnamve intemperanti- 
am agit. Namque corpore nimis cale- 
facto, magna copia materiae perſpira- 
bilis ex eo proficiſcitur. Evaporatio 
hujus quoque quantitatem caloris ex- 
haurit, et igitur multo plus frigoris 
facit, quam ſi corpus non calori inſoli- 
to expoſitum fuiſſet. Praeterea, poſt 
calorem inſolitum frigus acutiſſime ſen- 
titur, ideoque majorem effectum habe- 
at, neceſſe eſt. 

Caeterum hoc loco per ſtimulantia, 
praeter poteſtates frigoris, victus ma- 
teria intelligitur. Sub materia victus, 


cibi genus potioniſque comprehendi- 


tur, Diverſa genera cibi, propria ac- 


tiore, ſtimulare dicuntur: alia, quia 


perſpiratu difficiliora. Exempli gratia, 

caro recens, ſolitaeve ſalis communis 

proportioni juncta, actione propria ſti- 

mulare dicitur: contra piſces, caro 

fumo indurata, quidam fructus et ra- 

dices ſtimulant, quia minus, ut credi- 
tur, materiae perſpirabilis poſſident. 
Quantum ad potiones attinet, vim ſtimu- 
lantem habent omnia vini genera et li- 
quores fermentati. Pars corporis, in 
quam haec omnia agunt, intima om- 


nium eſt, ibique tum nervi, tum fibrae 
vaſorum muſculares ſtimulantur, et ad 
omnes uſque remotiſſimas partes trans- 


feruntur tonus et contractilitas aucta; in 
quibus diatheſis phlogiſtica plane conſi- 
ſtit. Liquores fermentatos genera vini di- 
verſa, cibique ſalinam materiam, ad tales 
effectus edendos multum conferre, facile 
videmus. Quo modd alia ſlimulant, dif- 
ficilius explicatu; ſed forſitan tantum per 
molem diſtendunt, irritant, excitant. 


DE CAUSA "PROXIMA 


Cauſae ſuprae enumeratae ſanguinem 
ab actione frigoris in arteriis extremis poſſe 


congeri monſtrant. Congeſtus ſanguis 


14 

arteriarum tunicas diſtendit, et hac diſten- 


ſione frequentiores ſolito contractiones 
concitantur. Impetu „ 
thoracem aucto, pleura vel quaedam pars 
ſubſtantiae pulmonum, praeſertim (i ulla 
debilitas pracexciterit, inflammatione 
congeſtione prius facta, corripietur. $1 
omnia ſymptomata et confilia medendi 
quilibet attentus explorabit, is cauſam 
proximam a conſtrictione vaſorum extre- 
morum proſiciſci opinabitur, Utram vero 
hace conſtrictio a ſpaſmo, vel debilitate 
oriatur; omnia auxilia eam adeſſe mon- 
ſtrant. Quod notioni cauſae proximae 
Illuſtris Gaubii omnino reſpondet, qui de 
hac re diſſerens inquit, hac poſita, mor- 
bus continuo fe manifeſtat, hac ablata, 
* tollitur. 

Igitur conſtrictio vaſorum extremorum, 
pro cauſa pleuritidis, proxima, habenda, 

RATIO SYMPTOMATUM 


De finibus inflammationis jam actum 
fuit, nunc pauca de ſignorum explicati- 
one dicere progredimur. 

Omnia minutiſſima morbi ſigna re- 
cenſere non neceſſe eſt; ſed ea tantum, 
quae pathognomonica nominantur, et 


quae in definitione Culleni ſupra poſita 


comprehenduntur. 

I. Pyrexia, Qua ratione \ frigus, 
cauſa pleuritidis maxime communis, con- 
ſtrictionem, quam horror et ſenſus fri- 
goris ſemper comitantur, vaſis corporis 
extremis inferat, ſupra explicavimus. 
Pyrexia in tali conditione, cum reniſu 
ſubſequente, plane conſiſtere videtur. 

2. Pulſus Arteriarum duri. Cum in- 
flammatio partem mollem et laxam quae 


magnopere diſtendi poteſt occupat, vafa 


ſanguifera facile dilatantur: ſed fi affectio 
membranam denſam et firmam teneat, 

vaſa non abſque ſumma difficultate con- 
tenduntur. Quo diſſicilius vero vaſa ten- 
duntur et dilatantur, eo duriores ſem- 
per ſunt ictus arteriarum. Hanc ob 
cauſam pulſus duri in plueritide ; in 
peripneumont? contra, ubi pars mollis 
laborat, vaſa impetui ſangunis facilius 
cedunt pulſuſque molles fiunt. | 

3. Dolor plerumque lateris pungens 
ſub inſpiratione praeſertim auctus. Do- 
lor, qui diſtenſione vaſorum quae ner- 
vis ſunt inſtructa, nimia oritur, ſem- 
per relationem ad vim diſtenſi- 
onis habere debet. Vaſa autem, per 
impetum ſanguinis ad ſe factum, aegrum 


ſenſu punctionis vel lacerationis, qui 


omni inflammationi vehementi partis 
membranaceae communis eſt afficere 
poſſunt. Sin autem pulſus arteriarum 
duri, et dolor ſub initium pungens ſint, 
et morbo progrediente, ſine proprũs re- 
ſolutionis ſignis, pulſus molles dolor- 
que obtuſus fiant, tunc licet concludere 
inflammationem a parte prius affecta in 

ſubſtagtiam pulmonum, iter ſibi feciſle. 
Ob nexum membranam inter et par- 
enchyma arctiſſimum, et vaſcula forſan 
communia, fieri vix poteſt, quin hae du- 
ac ſpecies ſaepe commiſceantur, vel alte- 
ra alteram excipiat. Minime mirum eſt, 
dolorem motu pleurae'per inſpirationem 
facto avgeri; cum bene notum fit, partes 
inflammatione laborantes, motum ſine 
auctu doloris tolerare non poſſe. 


4. Decubitus in latus moleſtus. Par- 


tes inflammatae nimia ſenſilitate et mag- 
na irritabilitate ſunt inſtructae, et tactus 
fere ſemper ſenſationem doloris excitat. 
An pondus pulmonum, partes inflam- 
matas comprimens eundem effectum ha- 
bet? Cum aeger majorem dolorem ob 


decubitum in alterum latus percipit, for- 


taſſe adhaeſiones, pleuram pulmonalem 
inter et coſtalem, rationem ejus reddunt. 
Nam pondere ablato, pulmonum inſpira- 
tio exactiorem diſtenſionem facit. 

5. Tuſſis dolentiſſima initio ſicca, 
poſtea humida, ſaepe cruenta. Cum tuſ- 
ſis uni verſos pulmones agitet graviter- 
que concutiat, dolor inde maximus ori- 
atur oportet. Sub initium vaſcula bron- 
chiorum exhalantia conſtringuntur, pa- 
rum nihilve excernĩ patiuntur, ideoque 
tuſſis eſt ſicca. Poſtea, morbo ad ſanita - 
tem vergente, vaſa conſtrictione diminuta 
vel ſublata relaxantur, excernunt, er tuſ- 
ſim humidam reddunt. Si cruentum fit 
ſputum, hoc incidit, quod diſtenſio vel 
vaſcula rupit, vel extrema lis ita laxavit, 
ut globuli rubri finibus eorum poſſint 
elabi. 


PROGNOSIS 


Exitus hujus morbi non idem eſt in 
omnibus. Quinetiam nonnunquam adeo 
mitis et nullius momenti videtur, ut vix 
medicina egeat. Saepius tamen pertinax 
eſt, nec ullis, niſi diu caute et aſſidue 
adhibitis auxiliis, ſanandus, 

Morbi praeſagium a pyrexia, ſpiritus, 
tuſſis, etdoloris ſtatu praecipue petendum 
eſt. Pyrexia vchemens magnam conſ- 
trictionem indicans, aucto dolore, ſpi- 
ritu valde dificili et delirio feroce ſtipata, 
mortem portendit. Sudor circa caput 
et cervicem promanans, et pulſus irregu- 
lares effuſionem magnam indicant, et 
periculum praeſertim ſi eum anxietas 
magna et dy{pnaca gravis ſubſecutae fu- 
erinꝭ pro ſua vehementia denunciant, 
Magna circa praecordia oppreſſio, color 
facici ruber, lividus; ſputum vel dimi- 
nutum vel omnino ſuppreſſum; deni- 
que coma, ſtupor et ſubſultus tendinum, 


quae nonnunquam accidunt, ſigna ſunt 


infauſtiſſima. 

Tuſſis crebra dolorem valde exaſpe- 
rans, plerumque malum graviſſimum 
oſtendit. Dolor acutus, reſpirationem 
multum impediens, perpetuo eſt ſig- 
num gravis morbi, ſed non gravioris 


quam obtuſus, ſpiritu difficili ſtipatus. 

Spiritus difficultas quo major . eſt, 
eo pejor. Si in alterutrum latus decum- 
bi poteſt, hoc melius quam ſi in neu- 
trum nequit. Pejus, ſi in tergum 
tantum, hocque ſolum, cervice erecta. 
Dolor ab altero latere ad alterum tranſ- 
greſſus, potius eſt malum ſignum, quia 
diatheſin phlogiſticam in reliquo corpo- 
re magnam, in partibus aſſectis exquiſi- 
tam oſtendit. Materia craſſa, alba, ſub- 
flava, ſanguine tincta, larga et ſine ve- 
hementiore tuſſi rejecta, morbi ad ſolu- 
tionem tendentis teſtimonĩum eſt, Vero 
notae a colore ſputi deductae plerumque 
ſunt fallaces, ut Cullen, Illuſt. meminit. 

Finis fauſtus expectandus eſt, cum 
ſpiritus facile trahitur, urina ſedimentum 
pulveri lateritio ſimile deponit, tota cor- 
poris ſuperficies humida, cutiſque mollis 
eſt, Idem, ut Clar. Duncan in ſuis praelec- 
tionibus dixit, expectandum eſt, {1 ſan- 
guis e naribus vel ulla alia parte ante di- 
em quartum, erumpat. 

Denique, {i omnia ſigna inflammationis 
ſanguinis detractione vel aliis remꝭdiis, 


levari incipiant, prognoſis fauſta ſperanda. 


Ex hiſce variis fignis et talibus, quae a- 
deo communia ſunt, ut vix enumerari 
merentur, prognoſis fere ſemper fauſta 
deduci poſſit. 


RATIO MEDENDI 


Conſilia autem medendi ſunt. 
Primo. Signa quae graviſſime urgent, 
levare 


Secundo. Conſtrictionem vaſorum ex- 


tremorum tollere. 
Tertio. Sputi rejectionem me 


Quarto. Vires finem morbi verſus 
ſuſtentare- 


Quae ad primum conſilium multum con- 


conferre videntur, ea ſunt, 


Generalis et 
1. 3 { Derradto ſanguinis. 


2. Epiſpaſtica parti dolenti applicata. 

Ineunte morbo, cum dolor jam pec- 
tus affecit, febre ad inflammationem ſpec- 
tante, celebranda eſt venaeſectio, Hoc 
auxilium optimum, in hoc morbi ſtadio 
praecipue adhibere ſolent medici fere 
omnes. Iterandum uſquedum ſigna pau- 
lum minuantur. At cum morbus eſt 
provectior, dicitur ut nunquam aut ra- 
riſſime, neg ſine ſumma obſervantia, id- 
em eſſe utendum, quia frangendo vi- 
res mortem citius infert. Sed ſi in initio 
morbus neglectus fuerit, perprovectiora 
etiam ſtadia, lancea utendum eſt. Variat 
autem ſanguinis mittenda quantitas, pro- 
ut diverſe ſe habent aegri aetas, ſexus, 
robur, mores quibus antea aſſueverat, 
ſignorum nec non violentia, et anni tem- 
peſtas. Pulcherrime juvat” inquit Van 
Swicten, **11 ex vena majare per vulnus 
« amplum, celeri fluxu exeat; hinc in 
* cubito praeſtat venam aperire quam 
% in manu. Non enim haec ſanguinis 
miſſio inſtituitur tantum idea, ut co- 

c pia minuatur, ſed etiam ut, ſubita tali 
e deplctione facta, arteriae obſtructae 
* minus jam urgente ſanguine arterioſo, 
* contractae retropellant maſſulas obſ- 
* truentes in majores ramos, ſicque tol- 
. © Jatur inflammatio,” Caeterum, ut i- 
dem autor admonuit, cum larga et 
ſubita venaeſectione opus lit, praeſtat 
aegrum ſupinum cubare, nam deliqui- 
um animi ſi erectus ſederet ſequeretur. 
Quantitas, quam mittere bonum eſt, in 
diverſis multum variat. Plerumque con- 
tinuari debet evacuatio, donec dolore 
imminuto, aeger liberius inſpirare pot- 
eſt. Si diviſionem vaſorum ſpectemus 
neutrum alteri ante ponendum latus vi- 
detur. Ita ſi aegrotantes, vel Chirurgi 
commodum aliquod poſtulet ab altero ad 
alterum decurramus. 72 
Digitalis debilitat corpus, et diminu- 
tionem excitationis producit, forſan ſa- 
lutiferum remedium in morbis inflam- 
matoriis adhuc invenietur. Saltem ex- 

perimentum, analogia aliorum ſedanti- 
um auctoritate muniri videtur. 

Cum tantum ſanguinis, quantum tuto 
emitti poſſe videtur, brachio detractum 
fuit, aliquaffdoplus per cucurbitulas cum 
ferro, et ſcarificationem, eliciendum. Quo 
in caſu, quam proxime partem laboran- 
tem ſanguis, cucurbitulis conciſae par- 
ti impoſitis, auferendus eſt. Eodem quo- 
que tempore, remedia ſputum promo- 
vendi cauſa poſſumus dare. 

Poſt venaeſectionem, emplaſtra epiſ- 
paſtica multum proſunt. In omnibus 
fere exemplis, epiſpaſticum poſt primam 
detractionem applicari debet. Sed ſi mor- 
bus violentiſſimus ſit, venaeſectio iterum 
celebretur, et poſtea veſicat. applicetur. 
Ad hoc remedium item decurrendum eſt, 


fi, venaeſectione ſaepe incaſſum celebrata, 


auxilioque ferme omni irrito,manent ad- 
huc pleurae vel pulmonis laeſi ſigna, et 


ulcus quod fit apertum, ope cujusvis 


unguenti ſtimulantis, ſervandum. 

Operatio epiſpaſticorum in morbis in- 
flammatoriis eſt valde obſcura, fed pra- 
xis fere omnium ea utiliſſima eſſe mon- 
ſtrat, Forſitan derivatione agunt, vel vi 
antiſpaſmodica optimos ede edunt: 
vel ut major minorem ſtimulus depellat, 
faciunt, 


Cum polo Phoebus roſeis quiadrigis 
Lucem ſpargere coeperit, 
Pallet albenteis babitata vultus 


Flammis ſtella prementibus. 
BOETS, DE CON, PHIL. 


Quoniam ſanguis, quomodocunque 
ad interiora, pulſus morbos inflammati- 
one ſignatos praccipue adauget, conſili- 
um ſecundum hic poſitum, utiliſſimum 
fore conſtat. 

Huic ſufficiant forſan, quae ſequuntur 
N 

. Cathartica 

2. Emetica 

3. Refrigerantia. 
4. Diaphoretica. 
— © Cathartica humorum corpore com- 
prehenſorum quantitatem imminuunt, 
et quandocunque miſſio ſanguinis eſt ne- 
ceſſaria, adhibere poſſunt, quia ſyſtema 
potenter relaxant et multa expellunt, 
quae corpus valde excitant. Diarrhoea 
quidem aut ſub initium, aut ſub finem 
morbi accidens raro prodeſt: ideoque 
alvum per enemata emollientia, aut per lax- 
antia, modice adhibita, ſolutam tenere 
ſu fficiat. | 

Emetica fere ſemper concutiunt et 
irritant, et ergo magno periculo.non va- 
carent. Caeterum portiunculae emetico- 
rum, nauſeam promoventes, ptodeſſe 
repertac. Sed anxietas magna quae uſum 
eorum comitatur, nonnunquam multo 
magis intolerabilis eſt quam morbus ip- 
ſe; et, ut emetica, quando optimos ſuos 
eſſectus edunt, poteſtatem tantum ſudo- 
rem promovendi habent: hunc fere ſem- 

per me judice, aliis rebus nos excitare 
decet, quae non eundem gradum anxietatis 


movent. 


Refrigerantia. Horum praecipue ſunt 
acida omnia ſatis diluta, et ſales medii. 
Ex acidis vitriolicum et vegetabile po- 
tiſſimum in uſu ſunt: acidum vegetabile, 


quia liberius et gratius adhibere po- 


teſt, alvoque laxandae accommodatius 
eſt, vitriolico anteponendum. 
Ex ſalibus mediis, aqua ammoniae 
acetatae, ei lixivac nitroſae multum juvant. 
Acida pariterque ſales neutri tuſſim, prae- 
terquam in paucis, qui ſingulares habi- 
tus, qui I9ovy*gacin Graecenominantur, 
habeant, non movent: qpod cum non 
faciunt, tunc utiliſſima ſunt. Ob conſor- 
tium, quod ſtomachum inter et cutem 
obtinet, ſudatio fere ſemper uſu falium 
neutrorum, ſed potiſſimum lixivae nitro- 
ſae, olim ſalis nitri dictae, promoventur. 
Diaphoretica. Sudor ſua ſponte pro- 
rumpens ſaepe morbum ſolvit. Sed cum 

morbi ſymptomata iftus arteriarum et cor- 
dis aucti ſint, non excitandus, niſi per 
ea, quae vim non magnam ſtimulantem 
poſſident. Omnia fere diaphoretica exci- 
tationem ſyſtematis augent, ſed nonnulla 
ſunt, quae ſuis officiis in vaſis ex- 
tremis ſuperficiei corporis, perfungi vi- 
dentur. Quorum praecipua ſunt hy- 
drargyri variae praeparationes. Notym 
diu bene fuit, hydrargyrum omnibus 


medicamentis in morbis inflammatori 

jecinoris praeſtare: et meo dleculbno 
amico Georgio Brown M. D de Balti- 
more, ex analogia, in aliis inflammato- 


periculum ejus facere fuit ꝓerſuaſum. 
Nec erravit; nam experimentis clare 


demonſtravit plc uritide ſine periculo, 
uſu Wa N curari poſſe. 
Duobus granis hydrargyri muriati mitis 
olim calomelanos, vel mercurii dulcis 
dicti pro doſi, cum 3 parte grani Opii 


conjunctis 3 vel 4 quaque hora, per pri- 
F 

mum et ſecundum diem, perſaepiusque 
ad finem tertii vel quarti, donec diapho- 
reſis moveatur, utitur. 

Venaeſectio celebretur, et poſtea emp. 
epiſp. applicetur, tum hydrargyrus detur. 
Hoc modo fere ſudationem abſque calore, 
aut ictibus arteriarum auctis promovet. 
Proculdubio omnium medicamentorum, 
hoc in malo feliciſſimum eſt. 

Quantitas humorum, perſpiratione 
autta diminuitur, ergo neceſſe eſt aliquo 
potu uti. Decoct. fortaſſe, vel infus. rad. 
ſenckae omnium eſt optimus; nam praeter 
quantitatem aquae, quam continet, quaſ- 
dam vires curſum ad ſoperficiem facien- 
tes poſſidet. Uſu nonnunquam eorum 


que ſudorem movent, diatheſi infla- 


matoria aucta, morbus exaſperetur. 
Iu tali caſu illis abſtinendum, et medi- 
camentis ſupra enumeratis utendum eſt, 
Ad teritum coſilium tranſeundum. 
Gummi calcfaciunt, Scillae, ex nau- 
ſea quam movent, incommodo ſunt. Ex 

omnibus vero aliis medicamentis de- 
mulcentia mucilaginoſa, cum variis prae- 
parationibus opii, huic confilio maxime 
accom modantur, Sed uſus mucilagi- 
num, quia corpore non propria natura, 
recipiuntur, ſolus eſſe videtur a muci a- 
crimonia membranam glottidis irritante, 
et ſic tuſſim crebram excitatite, defen- 
dere, Cum opium, quanquam parva 
quantitate miſturae mucilag. junctum 
ſit, quietem faciendo, ſomnum reducendo, 
motus inordinatos compeſcendo, plus 
profit, quam irritando vel ſtimulando, vel 
diatheſin phlogiſticam excitando noceat, 
ad id decurratur. Nec ſputum, ut non- 
nullis placuit ſapprimit, contra diatheſi 
phlogittica aliis remediis pene ſublata, 
ſputum promovet, copioſiuſque efficit. 
Itaque opium ad irritationem tollendam, 
et expectorationem promovendam, plu- 
rimum confert et ſemper adhiberi debet, 
cum nihil obſtat. De hac re vero ſa- 
gax medicus judicet, 

Vapores aquae calidos per 1doneum 
apparatum inhalare utile, ut Ds. Mudge 
monſtravit. 

Nunc ad poſtremum conſilium ven- 
tum eſt. 

Debilitas non parva ** finem 
morbi verſus oritur: fic vires redin- 
tigrare ct ſuſtentare maxime neceſſarium. 

Diaeta nutriens, vinum, exercitatcio 
corporis animique modica,ad hoc multum 
conferunt. Ad calorem et ſudores noc- 
turnos, qui pleuritidem notantur ſequi, 
compeſcendos, cortex peruvianus et aci- 
dum vitriolicum accommodantur. De- 
nique in diarrhaca, quae vexat et aegro- 
tum debilitat, aſtringentia et tonica, 
ſcil. Kino, terra Japonica, Rad. Genti- 
anae, Pul. Chamaemeli, cum variis ex o- 
pio praeparatis, ſunt optima remedia. 
Vomitione fortaſſe interdum opus eſt, qua 

ſtomachus ſuis ſordibus liberetur. 
Raeeſtat hic ſolummodo, ut perpauca 
de variis rebus quales vero vix inter con- 


& 

ſilia jam recenſita potuerint comprehendi, 

proferam. A 
Regimine antiphlogiſtico utendum 
7 eſt. Calor fervidusevitandas, friguſque. 
Temperies cubiculi haud unquam gra- 
dum thermometri Farenheiteani ſexageſ- 
if / imum excidere debet; et nimia toralia 
prohibere medicum oportet: nec ulla res 
magis quam diaeta aegrotantis attentio- 
nem vindicat. Tenuis, imbecilla et haud 
nutriens, inflammatione vehemente duran- 
te, debet eſſe. Eodem tempore ſedulo 
= eſt cavenda exercitatio, etiam quaecun- 
| / que muſculorum validiora conamina poſ- 
| tulant, moneatur aeger ut moeſtitiam, 
aerumnas pariterque iram refugiat, Me- 
dicus vel reditum ad ſanitatem, vel pro- 
greſſum ad mortem quam maxime mol- 
lem et jucundum reddere conari debct; et 
hoc modo, officio duplice et amici et me- 

dici fungi. 

A Jam argumentum, quod mihi tractan- 
dum ſuſcepi, pro ingenii mei viribus 


8 


46 DE PLEURITIDE. 


abſolutum, vobis affero. Quidnam in eo 
illuſtrando pracſtiterim, penes vos viri 
celeberrimi, judicium eſto. Erroribus, 
qui inſunt plurimi haud dubio, pro veſ- 
tra humanitate et. manſuetudine ſolitis, 
ignoſcatis oro, 


Hic labor extremus, longarum haec meta viarum. 


VIRG. 


* 


E:teta fic major corfigants? 


Fag. 9 lin. 7 lege nonnunqusgi 
17 — 14 — nonnunquam 
19 — 7 — facillime 
21 — 3 — hacmorihoidzli: 
AZ —$5 — practerea 
49 — 7 — ſanguinis 
34 — 16 — conferce 
g6 — 7 — acgrotantis | 


{ „ 21— promoyetut 


42— 17 — inflammatoria 
ibid 2z — conſilium 

$3 — 21 — tertium 

44 — & = redintegrare 

